As Goás, Abadín - Wikipedia

# As Goás, Abadín

### Na Galipedia, a wikipedia en galego.

San Pedro de Goás é unha parroquia do concello de Abadín, esta delimitada polas parroquias de Abadín e Candia polo norte, Baroncelle e Abeledo o sur, Cabaneiro o leste e Aldixe o oeste. Formou parte da desaparecida xurisdicción da Costa do Monte sobre a que exercía o seu señorío o bispo de Mondoñedo entre outros. Ten un lugar, 7 entidades de poboación e 124 habitantes, sendo a densidade media de 29´9 hab/Km² no 2004.

- As entidades son as seguintes: Butarreira (30), A Casanova (23), Gaúte (25), Leiras (11), Pumariño (34), Os Vidás (1) e O Vilar (abandoado).
- Os lugares (que xeralmente forman parte de algunhas das entidades) son: A Costa.

Situacion xeográfica da capital parroquial:

Latitude: 43º 20'

Lonxitude: 7º 30'

Superficie: 4,15 Km²

- Montes:

Abelleira (617 m.), Goás (604 m.) e Meixón (474 m.).

- Monumentos:

No lugar de Gaute hai unha igrexa construída no século XVI, sufrindo importantes reformas posteriores. A nave, de planta rectangular con capela maior e sancristía arrimada á cabeceira, está cuberta de lousa a dúas augas, e a catro augas no presbiterio. A fachada ten un arco adintelado e outro de descarga feito de lastras, coa curiosa espadaña con dous vans no primeiro corpo e un no segundo, a que se accede por unha escaleira exterior situada no muro norte. No interior destacan as rústicas pinturas de cortinaxes vermellos no presbiterio, arco triunfal de forma carpanel, dúas laudas sepulcrales no chan da capela maior, retablo maior neoclásico do século XIX e retablos laterais barrocos.

Traído desde "http://gl.wikipedia.org../../../a/s/_/As_Go%C3%A1s%2C_Abad%C3%ADn_a418.html"

Categoría: Abadín

##### Views

- Artigo
- Discusión
- Revisión actual

##### Procura